Johann Nepomuk Mälzel

Johann Nepomuk Mälzel (1772–1838) var en tysk pianist, ingeniør og oppfinner.

Liv og virke 
Mälzel var sønn av en orgelbygger og mekaniker fra Regensburg. Faren gav ham pianoundervisning og opplæring i bygging av musikkinstrumenter. Allerede i 14-årsalderen ble Mälzel regnet som en av Regensburgs beste pianister.   

Etter først å ha arbeidet som pianolærer, tok Mälzels interesser for mekanikk og oppfinnelser overhånd. Han tok utdannelse innen mekanikk i Wien, London og Paris. Hans første oppfinnelse var et mekanisk orkester han kalte panharmonikon. Dette apparatet skal på en overbevisende måte ha etterlignet lyden til flere musikkinstrumenter.

I 1816 tok Mälzel patent på metronomen etter å ha utviklet og perfeksjonert den på grunnlag av opplysninger fra den egentlige oppfinneren, Diederich Nikolaus Winkel (1777–1826). Ludwig van Beethoven,  som var venn av Mälzel, var den første komponisten som angav metronomverdier, noe som sannsynligvis bidro til å popularisere apparatet.

Mälzel ble senere kjent i USA, der han turnerte med sjakk«automaten» Sjakktyrkeren som var bygd av Wolfgang von Kempelen.

Kilder

Referanser

Litteratur 
 Rebecca Wolf: Die Musikmaschinen von Kaufmann, Mälzel und Robertson. Eine Quellenedition. Deutsches Museum, München 2013.

Eksterne lenker 
 
 

Tyske oppfinnere‎
Personer rundt Ludwig van Beethoven
Personer fra Regensburg